Diari Oficial de la Generalitat Valenciana


Sumari del DOGV 9459, del 28-10-2022 (2022/9894)

RESOLUCIÓ de 18 d'octubre de 2022 de la Presidència del Consorci Hospital General Universitari de València (CHGUV), per la qual s'ordenen determinades actuacions en execució de la Sentència 553/2022, de 13 de juliol, dictada per la Sala Contenciosa Administrativa, Secció Segona, del Tribunal Superior de Justícia de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9459

Data del DOGV
:   28-10-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/9894


Organisme emissor
:   Consorci Hospital General Universitari de València

Tipus de document
:   Resolució

RESOLUCIÓ de 18 d'octubre de 2022 de la Presidència del Consorci Hospital General Universitari de València (CHGUV), per la qual s'ordenen determinades actuacions en execució de la Sentència 553/2022, de 13 de juliol, dictada per la Sala Contenciosa Administrativa, Secció Segona, del Tribunal Superior de Justícia de la Comunitat Valenciana. [2022/9894]  
Per la Resolució de 27 d'abril de 2018, de la Presidència del Consorci Hospital General Universitari de València (CHGUV), es convoquen proves selectives d'accés de personal a places de facultatiu o facultativa especialista en Hematologia i Hemoteràpia, i s'aproven les seues bases específiques, en el marc de les ofertes d'ocupació pública 2016 i 2017 (DOGV 8298, 18.05.2018).  
En estimació de recurs d'alçada presentat per l'aspirant Francisco Ibáñez Alís, la Direcció de Recursos Humans del CHGUV, òrgan de gestió de l'oferta d'ocupació pública, publica el 27 de desembre de 2019 la relació nominal de les persones candidates que han superat el procés selectiu, entre els quals figura Francisco Ibáñez Alís, i mitjançant la Resolució de 15 de gener de 2020, de la Presidència del CHGUV es resol la convocatòria (DOGV 8729, 30.01.2020).  
  
Contra aquest Acord de 27 de desembre de 2019, l'aspirant M. José Lis Chulvi va interposar recurs contenciós administratiu contra el Consorci HGUV. El recurs es va resoldre per la Sentència núm. 275/2021, de 22 de juny, del Jutjat Contenciós Administratiu número 10 de València, que va estimar parcialment les pretensions de M. José Lis Chulvi i que conté la següent dispositiva:  
«Que estime parcialment el recurs contenciós administratiu interposat per la senyora María Josefa Lis Chulvi, contra el Consorci Hospital General Universitari de València, i és codemandat Francisco Ibáñez Alis, en impugnació de la resolució esmentada en l'encapçalament, i declare que no és ajustada a dret, i com a puntuacions definitives que corresponen a les parts i interessats en aquest procés les següents:  
  
Dr. Pérez Rodríguez - 69,58 punts  
Dra. Lis Chulvi - 69,24 punts  
Dr. Ibáñez Alis - 66.23 punts»  
  
Contra aquesta sentència es van interposar recursos d'apel·lació per part de Francisco Ibáñez Alis, per part de M. José Lis Chulvi i pel Consorci HGUV, que sol·licitaven la seua estimació amb revocació de la sentència apel·lada en els termes interessats, sobre la qual ha recaigut la Sentència número 553/2022, de 13 de juliol, dictada per la Sala Contenciosa Administrativa, Secció Segona, del Tribunal Superior de Justícia de la Comunitat Valenciana, que ara s'executa i que conté la següent dispositiva:  
«Desestimem els recursos d'apel·lació interposats pel Consorci Hospital General Universitari de València, Sr. Francisco Ibañez Alis i Sra. Maria Josefa Lis Chulvi, contra la Sentència núm. 275/2021, de 22 de juny, dictada pel Jutjat Contenciós Administratiu núm. 10 de València en procediment abreujat 181/2020. Ambdues parts són apel·lants i apel·lades.»  
En data 11 d'octubre de 2022 es notifica al CHGUV la Resolució de 10 d'octubre de 2022, del TSJCV, Sala Contenciosa Administrativa, Secció Segona, per la qual es declara la fermesa de la mencionada Sentència.  
Atesos els pronunciaments continguts en la Sentència número 553/2022, de 13 de juliol, dictada per la Sala Contenciosa Administrativa, Secció Segona, del Tribunal Superior de Justícia de la Comunitat Valenciana, i de conformitat amb el que es disposa en l'article 118 de la Constitució Espanyola, així com en els articles 17.2 de la Llei orgànica 6/1985, d'1 de juliol, del poder judicial, i 103.2 de la Llei 29/1998, de 13 de juliol, reguladora de la jurisdicció contenciosa administrativa, que estableixen l'obligatorietat de compliment de les sentències i altres resolucions fermes dictades pels tribunals de justícia i en virtut de les atribucions conferides, aquesta Presidència del CHGUV resol:  
  
  
Primer  
Declarar, una vegada determinades les puntuacions finals del procés selectiu conforme amb les sentències esmentades en la part expositiva de la present resolució, que l'aspirant Pedro Luis Pérez Rodríguez, DNI 01348492R, ha superat amb una qualificació final de 69,58 punts, el procés selectiu de la convocatòria CO/11/17, d'accés a places del grup A subgrup A1, de facultatiu o facultativa especialista en Hematologia i Hemoteràpia, pel torn lliure, corresponent a l'oferta d'ocupació pública de 2016/2017 del CHGUV.  
  
Segon  
De conformitat amb el que s'estableix en la base específica 10.13) de les que regeixen la convocatòria, Pedro Luis Pérez Rodríguez haurà d'acreditar en el termini vint dies naturals els requisits exigibles enumerats en la base 9.1 de les generals reguladores dels processos selectius d'accés o ingrés al CHGUV (DOGV 7018, 04.06.2013).  
  
Tercer  
La Direcció de Recursos Humans del CHGUV gestionarà la realització del reconeixement mèdic específic, preceptiu abans de la resolució nomenament, tal com estableix la base 9.2 de les esmentades bases generals.  
  
Quart  
Si dins del termini indicat, i excepte casos de força major, degudament acreditats i així apreciats per l'òrgan de gestió de la convocatòria, no presentara la documentació acreditativa, o si se'n deduïra que hi manca algun dels requisits exigits, no podrà ser nomenat empleat públic del CHGUV, sense perjudici de la responsabilitat en què poguera haver incorregut per falsedat en la sol·licitud de participació o en la documentació aportada fins al moment.  
  
Cinqué  
El nomenament de Pedro Luis Pérez Rodríguez en la plaça de facultatiu especialista en Hematologia i Hemoteràpia comportarà simultàniament el cessament en el contracte de treball que Francisco Ibáñez Alís, de conformitat amb la Resolució de la Presidència del CHGUV de data 15 de gener de 2020 (DOGV 8729, 30.01.2020), va subscriure el 31 de gener de 2020 i la seua inclusió en la borsa d'ocupació temporal del CHGUV d'aquesta categoria.  
  
Contra la present resolució podrà promoure's, per les parts legitimades, incident d'execució de sentència, davant del Tribunal Superior de Justícia de la Comunitat Valenciana, de conformitat amb el que es disposa en l'article 109 i concordants de la Llei 29/1998, de 13 de juliol, de la jurisdicció contenciosa administrativa.  
  
València, 18 d'octubre de 2022.- El president del CHGUV i conseller de Sanitat Universal i Salut Pública: Miguel Mínguez Pérez.